CELEX: 22011D0113
Language: sk
Date: 2011-10-21 00:00:00
Title: Rozhodnutie Spoločného výboru EHP č. 113/2011 z  21. októbra 2011 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

22.12.2011   
            
            
               SK
            
            
               Úradný vestník Európskej únie
            
            
               L 341/74
            
         ROZHODNUTIE SPOLOČNÉHO VÝBORU EHP
   č. 113/2011
   z 21. októbra 2011,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 66/2011 z 1. júla 2011 (1).
            
         
               (2)
            
            
               Smernica Komisie 2008/74/ES z 18. júla 2008, ktorou sa vzhľadom na typové schvaľovanie motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a prístup k informáciám o opravách a údržbe vozidiel mení a dopĺňa smernica Európskeho parlamentu a Rady 2005/55/ES a smernica 2005/78/ES (2), sa má začleniť do dohody.
            
         
               (3)
            
            
               Smernica Komisie 2009/1/ES zo 7. januára 2009, ktorou sa na účely prispôsobenia technickému pokroku mení a dopĺňa smernica Európskeho parlamentu a Rady 2005/64/ES o typovom schválení motorových vozidiel vzhľadom na ich opätovnú využiteľnosť, recyklovateľnosť a zužitkovateľnosť (3), sa má začleniť do dohody.
            
         
               (4)
            
            
               Smernica Európskeho parlamentu a Rady 2009/67/ES z 13. júla 2009 o montáži zariadenia na osvetlenie a svetelnú signalizáciu na dvoj- a trojkolesových motorových vozidlách (4) sa má začleniť do dohody.
            
         
               (5)
            
            
               Smernica Európskeho parlamentu a Rady 2009/78/ES z 13. júla 2009 o stojanoch pre dvojkolesové motorové vozidlá (5) sa má začleniť do dohody.
            
         
               (6)
            
            
               Smernicou 2009/67/ES sa zrušuje smernica Rady 93/92/EHS (6) začlenená do dohody, a preto je potrebné odkaz na ňu v rámci dohody vypustiť.
            
         
               (7)
            
            
               Smernicou 2009/78/ES sa zrušuje smernica Rady 93/31/EHS (7) začlenená do dohody, a preto je potrebné odkaz na ňu v rámci dohody vypustiť,
            
         PRIJAL TOTO ROZHODNUTIE:
   Článok 1
   Kapitola I prílohy II k dohode sa mení a dopĺňa takto:
   
               1.
            
            
               Znenie bodu 45k (smernica Rady 93/31/EHS) a bodu 45o (smernica Rady 93/92/EHS) sa vypúšťa.
            
         
               2.
            
            
               Do bodu 45zn (smernica Európskeho parlamentu a Rady 2005/64/ES) sa dopĺňa tento text:
               „ , zmenené a doplnené týmito právnymi predpismi:
               
                           —
                        
                        
                           
                              32009 L 0001: smernica Komisie 2009/1/ES zo 7. januára 2009 (Ú. v. EÚ L 9, 14.1.2009, s. 31).“
                        
                     
         
               3.
            
            
               Do bodu 45zl (smernica Európskeho parlamentu a Rady 2005/55/ES) a bodu 45zo (smernica Komisie 2005/78/ES) sa dopĺňa táto zarážka:
               
                           „—
                        
                        
                           
                              32008 L 0074: smernica Komisie 2008/74/ES z 18. júla 2008 (Ú. v. EÚ L 192, 19.7.2008, s. 51).“
                        
                     
         
               4.
            
            
               Za bod 45zu [nariadenie Komisie (ES) č. 692/2008] sa vkladajú tieto body:
               
                           „45zv.
                        
                        
                           
                              32009 L 0067: smernica Európskeho parlamentu a Rady 2009/67/ES z 13. júla 2009 o montáži zariadenia na osvetlenie a svetelnú signalizáciu na dvoj- a trojkolesových motorových vozidlách (Ú. v. EÚ L 222, 25.8.2009, s. 1).
                        
                     
                           45zw.
                        
                        
                           
                              32009 L 0078: smernica Európskeho parlamentu a Rady 2009/78/ES z 13. júla 2009 o stojanoch pre dvojkolesové motorové vozidlá (Ú. v. EÚ L 231, 3.9.2009, s. 8).“
                        
                     
         Článok 2
   Znenie smerníc 2008/74/ES, 2009/1/ES, 2009/67/ES a 2009/78/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (8).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 21. októbra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 262, 6.10.2011, s. 20.
   
      (2)  Ú. v. EÚ L 192, 19.7.2008, s. 51.
   
      (3)  Ú. v. EÚ L 9, 14.1.2009, s. 31.
   
      (4)  Ú. v. EÚ L 222, 25.8.2009, s. 1.
   
      (5)  Ú. v. EÚ L 231, 3.9.2009, s. 8.
   
      (6)  Ú. v. ES L 311, 14.12.1993, s. 1.
   
      (7)  Ú. v. ES L 188, 29.7.1993, s. 19.
   
      (8)  Ústavné požiadavky neboli oznámené.